แฟนปวดท้องบิดเป็นๆหายๆมาหลายชั่วโมงแล้วค่ะ ปวดบริเวณด้านซ้ายช่วงต่ำกว่าสะดือนิดนึงค่ะ ปวดเกร็งๆถี่ๆ สาเหตุเกิดจากอะไรหรือเป็นโรคเกี่ยวกับอะไรคะ รักษายังไงให้ดีขึ้น
สวัสดีค่ะ อาการปวดท้องบิดๆ เป็นบริเวณช่วงท้องด้านซ้ายต่ำกว่าสะดือเล็กน้อย อาจจะเกิดจาก ปวดกล้ามเนื้อบริเวณหน้าท้อง มักสัมพันธ์กับท่าทาง และกดเจ็บ ปวดจากทางเดินอาหารเช่นลำไส้อักเสบ มักเป็นปวดบิดๆ อาจมีคลื่นไส้ ถ่ายเหลว ปวดจากทางเดินปัสสาวะเช่น กรวยไตด้านซ้ายอักเสบ มักปวดค่อนไปด้านหลัง หรือมีนิ่วที่กรวยไตด้านซ้ายถ้าเป็นลักษณะปวดบิดๆ เป็นๆหายๆ นึกถึงภาวะลำไส้อักเสบได้มากที่สุด ซึ่งอาจมีไข้ ถ่ายเหลว คลื่นไส้ อาเจียนร่วมด้วยได้ อาจต้องดูว่ามีอาการอื่นๆที่มาพร้อมอาการปวดท้องนี้หรือไม่ หรือสัมพันธ์กับการทำกิจกรรมใด สัมพันธ์กับมื้ออาหารด้วยหรือเปล่าในเบื้องต้น งดการทำกิจกรรมหนักๆ งดการมีเพศสัมพันธ์ สามารถรับประทานยาแก้ปวดเพื่อบรรเทาอาการได้ รับประทานอาหารอ่อนๆและสุกสะอาดให้ตรงเวลา ถ้ายังมีอาการปวดที่เป็นมากขึ้นเรื่อยๆ ควรไปพบแพทย์เพื่อตรวจเพิ่มเติม